CELEX: 62021CB0226
Language: hu
Date: 2021-12-13 00:00:00
Title: C-226/21. sz. ügy: A Bíróság (nyolcadik tanács) 2021. december 13-i végzése (a Juzgado de lo Contencioso-Administrativo n° 1 de Toledo [Spanyolország] előzetes döntéshozatal iránti kérelme) – KQ kontra Servicio de Salud de Castilla-La Mancha (SESCAM) (Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 4. szakasz – A hátrányos megkülönböztetés tilalmának elve – A „foglalkoztatási feltételek” fogalma – Az orvosi ügyelet alól életkor alapján kizárólag a határozatlan időre foglalkoztatott munkavállalók számára járó mentesítés)

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/14
            
         
      A Bíróság (nyolcadik tanács) 2021. december 13-i végzése (a Juzgado de lo Contencioso-Administrativo no 1 de Toledo [Spanyolország] előzetes döntéshozatal iránti kérelme) – KQ kontra Servicio de Salud de Castilla-La Mancha (SESCAM)
      (C-226/21. sz. ügy) (1)
      
      (Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 4. szakasz - A hátrányos megkülönböztetés tilalmának elve - A „foglalkoztatási feltételek” fogalma - Az orvosi ügyelet alól életkor alapján kizárólag a határozatlan időre foglalkoztatott munkavállalók számára járó mentesítés)
      (2022/C 119/19)
      Az eljárás nyelve: spanyol
      
         A kérdést előterjesztő bíróság
      
      Juzgado de lo Contencioso-Administrativo no 1 de Toledo
      
         Az alapeljárás felei
      
      
         Felperes: KQ
      
         Alperes: Servicio de Salud de Castilla-La Mancha (SESCAM)
      
         Rendelkező rész
      
      Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló 1999. június 28-i 1999/70/EK tanácsi irányelv mellékletét képező, a határozott ideig tartó munkaviszonyról 1999. március 18-án kötött keretmegállapodás 4. szakaszának 1. pontját úgy kell értelmezni, hogy azzal ellentétes az a nemzeti szabályozás, amelynek értelmében az ügyelet alóli mentesítés joga a határozatlan időre foglalkoztatott munkavállalókat illeti meg, és abból kizárják a határozott időre foglalkoztatott munkavállalókat.
      
         (1)  A benyújtás napja: 2021.4.8.